**APSTIPRINĀTS**

                                                                                     ar Kuldīgas novada Domes

 2015.gada 28.maija sēdes lēmumu

 (prot. Nr.6., p.46.)

**Konkursa**

**„Sakoptākā Kuldīgas novada lauku sēta 2015”**

**NOLIKUMS**

**I Konkursa mērķis un uzdevumi**

1. Ieinteresēt un iesaistīt Kuldīgas novada pagasta iedzīvotājus savas sētas labiekārtošanā, sakopšanā, pilnveidošanā, rosināt piesaistīt Eiropas Savienības finansējumu, tā veicinot Kuldīgas novada pagastu attīstību un sakoptību.
2. Ar mediju starpniecību popularizēt konkursa uzvarētāju pieredzi un sasniegumus.

**II Konkursa organizācija un vadība**

1. Konkurss tiek izsludināts, publicējot tā nolikumu Kuldīgas novada pašvaldības informatīvajā izdevumā „Kuldīgas Novada Vēstis”.
2. Konkursa 1.kārtu organizē Kuldīgas novada pagasta pārvaldes, ar pārvaldes vadītāja rīkojumu izveidojot žūrijas komisiju 3 locekļu sastāvā.
3. Konkursa 2.kārtu organizē Kuldīgas novada pašvaldība.
4. Konkursa 1.kārtas vērtēšana notiek no 1.jūnija līdz 1.jūlijam. Līdz 2.jūlijam Kuldīgas novada pagasta pārvaldes iesniedz konkursa 1.kārtas rezultātu apkopojumu (tajā skaitā fotogrāfijas ar 1.kārtas 1.vietu ieguvējiem).
5. Konkursa 2.kārtas vērtēšana notiek, Kuldīgas novada Domes izveidotajai žūrijas komisijai uzklausot pagasta pārvaldes vadītāju prezentācijas par 1.kārtas uzvarētājiem (1.vietu ieguvējiem) un iespēju robežās apmeklējot pretendentus uz konkursa galvenajām balvām.

**III Konkursa noteikumi**

* 1. Konkursa dalībnieki:
		1. Kuldīgas novada pagastos atrodošies īpašumi un to īpašnieki, kas izveidojuši skaistus dārzus un uztur labā kārtībā sava īpašuma teritoriju;

|  |  |  |  |
| --- | --- | --- | --- |
| **N.p.k.** | **Konkursa dalībnieki** | **Piešķirtā nominācija** | **Godalgotās vietas** |
| 1. | Lauku sētas ar piemājas saimniecību | Sakoptākā Kuldīgas novada lauku sēta  | 3 |
| 2. | Zemnieku saimniecības ar lauksaimniecisko ražošanu, ražošanas uzņēmumi un individuālie uzņēmumi | Sakoptākā Kuldīgas novada zemnieku saimniecība, ražošanas vai individuālais uzņēmums | 3 |
| 3. | Daudzdzīvokļu māju teritorijas | Sakoptākā Kuldīgas novada daudzdzīvokļu māja | 3 |

1. Konkursa 1.kārtā tiek vērtētas sakoptākās pagastu sētas. Īpašniekam ir tiesības savu sētu žūrijai pieteikt. Žūrijas komisijai ir tiesības kādā no grupām balvas nepiešķirt.
2. Konkursa 2.kārtā tiek vērtēti 1.kārtas 1.vietu ieguvēji.
3. Žūrijas komisijai ir tiesības katrā nominācijas grupā piešķirt vairākas 1., 2., 3. vietas.
4. Konkursa 2. kārtā netiks vērtēti pretendenti – iepriekšējā gada konkursa uzvarētāji.

**IV Konkursa rezultātu vērtēšana**

1. Iepriekšējā gada konkursa laureāti netiek vērtēti.
2. Konkursa rādītāji:
	1. kopiespaids (ēku, pagalma, iebraucamā ceļa, dārza izvietojums, to iekļaušanās apkārtējā vidē);
	2. dzīvojamo un saimniecības ēku stāvoklis (krāsojums, māju nosaukumu uzraksti, pasta kastītes, karoga masts u.c.);
	3. apzaļumošana (zāliena laukumi, ziedu izvietojums, celiņi, žogi);
	4. noteikumu ievērošana (sanitārais stāvoklis, mājdzīvnieku turēšana, ugunsdrošība);
	5. piemājas zemes, apkārtējās teritorijas racionāla izmantošana, zemei pieguļošo grāvju un ceļmalu tīrība;
	6. iesaistīšanās ES projektos un tiešajos maksājumos.
3. Augstāko vērtējumu iegūs tā sēta, kurā būs izpildīti visi konkursa rādītāji.

**V Uzvarētāju apbalvošana.**

1. Konkursa noslēguma pasākums notiks 2015.gada 3.oktobrī Hercoga Jēkaba gadatirgus laikā. Uz konkursa noslēgumu tiek ielūgti visi 1.kārtas 1.vietu ieguvēji.
2. Konkursa uzvarētāji (1.vietu ieguvēji) tiek apbalvoti ar Kuldīgas novada Domes Atzinības zīmi un naudas balvu EUR 150.00 apmērā:
	1. „Sakoptākā Kuldīgas novada lauku sēta” lauku sētas ar piemājas saimniecību grupā;
	2. „Sakoptākā Kuldīgas novada zemnieku saimniecība, ražošanas vai individuālais uzņēmums” zemnieku saimniecību ar lauksaimniecisko ražošanu, ražošanas uzņēmumu un individuālo uzņēmumu grupā;
	3. „Sakoptākā Kuldīgas novada daudzdzīvokļu māja” daudzdzīvokļu māju grupā.
3. Žūrija pēc saviem ieskatiem var noteikt 2. un 3.vietas ieguvējus/konkursa laureātus, piešķirot naudas balvu EUR 100.00 apmērā – 2.vietas ieguvējiem un EUR 75.00 – 3.vietas ieguvējiem.

Domes priekšsēdētāja Inga Bērziņa